[F° xiiij, r°] autres officiers et subgiez quéconques de nostre dicte conté de Bourgoigne ou lour lueftenant présens et aduenir et à chescun d’eulx, si comme à li appartenrroit que nostre présente ordenance tiegnent et gardent et facent tenir et garder par la manière dessus dicte et les diz habitans et chescun d’eulx facent et laissent joïr et vser paisiblement de nostre présente grace sanz lour faire destourbier ou empeschement au contraire. En tesmoing de ce nous hauons fait mectre nostre seel à ces lectres. Donné à Hedin le darnier jour d’aoust, l’am de grace mil ccc seixante dix huit. Par madame, présens messire Cherles de Poitiers, maistre Jaques Hanin et autres. Et est seignié par Robert Théroude.